ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr. 32.137 din 04.06.2024

**Referat de aprobare**

**privind aprobarea repartizării unor spații aflate în proprietatea municipalităţii și administrate de S.C. LOCATIV S.A**

În cadrul ședinței Comisiei  de specialitate pentru repartizarea spațiilor cu altă destinație decât aceea de locuințe, numită prin HCL nr. 10/2020, din data 04.06.2024 s-a analizat referatul întocmit de către Serviciul activități culturale, sportive, de tineret și locativ cu privire la soluționarea unor probleme privind spațiile cu altă destinație decât aceea de locuințe, aflate în administrarea S.C. Locativ. S.A. Astfel, în vederea repartizării celor 6 spații, situate la parterul imobilului din str. Gh. Doja, nr. 9, devenite disponibile, în urma renunțului făcut de fostul chiriaș UDMR-Organizația Municipală Târgu Mureș , Comisia a analizat solicitările venite din partea Direcției de Asistență Socială și a Poliției Locale.

Comisia a propus repartizarea unui număr de 4 birouri, în suprafață de 81,35 mp + 20,28 părți comune în favoarea Direcției de Asistență Socială, cu termenul de închiriere până la data de 01 martie 2026, termen care este stipulat în contractul de închiriere încheiat pentru spațiile folosite de DAS în str. Gh. Doja, nr. 9, la tariful stabilit prin hotărârile AGA ale SC LOCATIV SA, pentru instituții publice.

Referitor la solicitarea Poliției Locale, Comisia a propus repartizarea a două spații, situate la parterul imobilului, în suprafață de 45,30 mp+ 11,30 părți comune, la tariful stabilit prin hotărârile AGA ale SC LOCATIV SA, pentru instituții publice.

Având în vedere cele mai sus- precizate, supunem aprobării Consiliului Local proiectul de hotărâre alăturat.

Anexă : - proces -verbal nr.32052/04.06.2024.

**Aviz favorabil al**

**D.A.S.C.P.C**

Director ex. adj.

Blaga-Zătreanu Cosmin

Întocmit/redactat,

 Mureșan Ramona-inspector sup. SACSTL



ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

 **Primar,**

 **Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2024**

**privind aprobarea repartizării unor spații aflate în proprietatea municipalităţii și administrate de S.C. LOCATIV S.A**

***Consiliul local al municipiului Târgu Mureș, întrunit în şedinţă ordinară de lucru***, **Având în vedere**:

* Referatul de aprobare nr. 32.137 din 04.06.2024 iniţiat de Primar prin Direcția Activități Social Culturale Patrimoniale Comerciale - Serviciul Activități Culturale, Sportive, de Tineret și locativ privind aprobarea repartizării unor spații aflate în proprietatea municipalităţii și administrate de S.C. LOCATIV S.A.,
* Având avizul comisiei instituită prin HCLM nr. 10/09.11 2020, renumerotată prin HCLM nr. 242/2020 cu nr. 189/09.11.2020, conform procesului verbal al comisiei de specialitate privind repartizarea spațiilor cu altă destinație decât aceea de locuințe nr. 32052/04.06.2024, întocmit în acest sens ;
* Având avizul Direcției Juridice, Contencios Administrativ și Administrație Publică Locală,
* Raportul Comisiilor de specialitate din cadrul Consiliului local municipal Târgu Mureș

 **În conformitate cu prevederile:**

* Legii nr. 24/2000 privind normele de tehnică legislativă pentru elaborarea actelor normative republicată.
* art. 75, alin. (1), alin. (2) art. 129 alin.(1), alin. (2) lit. „c” și „d”, alin. (6) lit. „b”, „d”, alin. (7) lit. „q”, alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE**

**Art. 1.** Se aprobă repartizarea spațiilor în suprafață de 81,35mp + părți comune în suprafață de 20,28 mp, situate în str. Gh. Doja, nr. 9 ( parter), în favoarea Direcției de Asistență Socială, până la data de 01 martie 2026, la tariful stabilit prin hotărârile AGA SC LOCATIV SA, pentru instituțiile publice.

**Art.2**. Se aprobă repartizarea spațiilor în suprafață de 45,30 mp + părți comune în suprafață de 11,30 mp, situate în str. Gh. Doja, nr. 9 ( parter), în favoarea Poliției Locale, până la data de 01 martie 2026, la tariful stabilit prin hotărârile AGA SC LOCATIV SA, pentru instituțiile publice.

**Art.3.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ, precum și S.C. LOCATIV S.A.

**Art.4.** În conformitate cu prevederile art. 252 alin. (1) lit. c , ale art. 255 din OUG nr. 57/2019 privind Codul administrativ, și ale art. 3 alin. (1) din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.5.** Prezenta hotărâre se comunicăla:

* Direcția activități social culturale, patrimoniale și comerciale- Serviciul activități culturale, sportive, de tineret și locativ;
* S.C. LOCATIV S.A.

**Viza de legalitate**

**Secretarul general al Municipiului Târgu Mureş,**

 **Bordi Kinga**